Hoe is it om sa'n grutte k-popstjer te wêzen?

"It is hiel dreech, mar der binne ek in hiel soad moaie mominten. Ik hâld derfan om te sjongen en op te treden foar myn fans. Alle kearen as ik op it poadium stean, is it in ûnferjitlik momint. Ik hâld gewoan fan de ynteraksje mei myn fans, en mei harren in goede tiid te hawwen. Dus it is eins in seine foar my dat ik dit dwaan mei. Mar op itselde momint is it hurd wurkjen. It trainen, sjongen en dûnsjen is dreech. Mar bûten dat is it hiel leuk. Ik bin noch mar santjin, mar ik doch dit no al seis jier lang. It wie altyd myn dream om te sjongen foar minsken, dus ik bin hiel bliid dat ik dit dwaan kin."

Wat makket k-pop sa oantreklik?

"Ik tink dat it de ûnderskiedende klank is dy't it ferskil makket mei oare muzyk. It hat mear 'beat' en 'trap'. En de optredens dy't derby hearre: je sjonge en dûnsje tagelyk. Ik tink dat dat de sjarme is fan k-pop. It wurdt ek hieltyd mar grutter en grutter yn Europa en dêr bin ik fansels hiel bliid mei. Net salang lyn wie ik yn Berlyn foar in optreden en dêrfoar ek noch yn Parys. Ik fyn it hiel moai om foar myn Europeeske fans op te treden, dus ik fyn it hiel moai dat de muzyk hieltyd grutter wurdt hjir."